Jeg ringede ind til YouSee Mobil for at høre om det var muligt at få et bedre pris. Jeg forklarede helt direkte at jeg ikke var interesseret i mere taletid eller data - men en bedre pris for det samme produkt. Medarbejderen A. var sød og venlig og sagde at det sagtens kunne lade sig gøre. Vi brugte brugte 15-20 minutter inklusive tre venteperioder på at gennegå mit abonnement og A. sagde så at nu havde jeg alle tingene på plads og til 99kr/måned - inklusive ekstra taletid, data og timer til udlandstelefoni på hans foranledning.
Jeg var en glad mand da jeg lagde på - mindre pris og mere produkt.

Desværre var det løgn og latin: en times tid senere fik jeg en SMS om at jeg nu var på Lille abonnement og at de havde trukket 53 Kr. Cirka samtidig forsvandt mit Datadelingskortforbindelse på iPad'en og min YouSee Musik adgang. YouSee medarbejderen havde flyttet mig til et mindre abonnement og dermed fjernet muligheden for Datadelingskort, YouSee musik - samtidig røg min Udlandspakke+ helt - og der var naturligvis ikke skyggen af de 2 ekstra udlandstimer jeg var blevet lovet. Men jo - jeg skulle kun betale 99 kr om måneden... Kort sagt havde medarbejderen ikke gjort det jeg bad om: Givet mig samme produkt til en mindre pris - han sagde han gjorde det (sågar gav mig mere) men i realiteten anede han ikke hvad han gjorde og jeg endte med et dårligere produkt end før.
Havde han så bare sagt fra begyndelsen at jeg ikke kunne få en bedre pris!

Jeg ringer så til YouSee igen og siger den er helt gal. Denne gang snakker jeg med H. - jeg forklarer hende situationen; hun bekræfter at det er forkert det der er sket og efter et stykke tid med ventepauser kan hun meddele at hendes kollega A. ikke kan lave det han har lovet mig og sagt han har gjort. Jeg sige rat jeg bare vil tilbage til det abonnement med det indhold jeg havde før jeg ringede ind - H. er sød og venlig og prøver at rette op på miseren. Det lykkedes delvis og hun lover at kigge videre på det og ringe tilbage dagen efter.

Næste morgen modtager jeg SMS at jeg nu er på Mindst abonnement - og de har igen trukket et mindre beløb! Fint nok - men stadig ingen Datadeling, ingen Udlandspakke+ og ikke helt det samme antal timer og GB. H. ringer som lovet tilbage til mig og vi arbejder os sammen igennem de forskellige produkttilvalg, få det ordnet og ringer af. Det var en meget positiv samtale specielt fordi det var på baggrund af en rigtig dårlig kundeoplevelse, men H. (som fortalte hun var ny i jobbet) klarede det flot!
Desværre viser det sig så et par timer senere at Datadeling og Udlandspakke+ ikke er oppe at køre igen. Så jeg ringer for 4. gang til YouSee Mobil og får denne gang P. i røret. Hun er arrogant - og jeg er småsur. Jeg må endnu engang forklare situationen og bliver bedt om at vente. P. kommer tilbage og siger på en næsvis måde at nu har hun være inde på selvbetjening og ændret Udlandspakke+ tilmelding for mig og det kunne jeg bare selv have gjort. Ærlig talt bruger jeg nu F-ordet et par gange... P. beder mig om ikke at bande - hvortil jeg siger at jeg ikke bander men forklarer hvordan YouSee faktuelt har F***** op gentagne gange og jeg er meget irriteret over at skulle bruge så meget tid og negativ energi på deres tåbeligheder.
Samtalen afsluttes med et afmålt farvel og lovning på at hun vil ordne problemerne. Jeg beder om en mail med beskræftigelse på at alt er i orden - hvortil hun siger at jeg kan få en orderbekræftelse.

Det hører med til historien at jeg indtil nu har været en rigtig god ambassadør for YouSee Mobil og anbefalet YouSee Mobil til venner og familie - mindst en håndfuld er flyttet til dem pga min anbefaling. Faktisk har jeg selv i alt 5 abonnementer hos YouSee Mobil - men jeg tror de skal flyttes til et andet mobilselskab nu...